钦定古今图书集成/理学汇编/经籍典/第111卷 > 隋
## 钦定古今图书集成/理学汇编/经籍典/第111卷 > 隋

### 文帝开皇二年得孔氏传古文舜典

按《隋书文帝本纪》，不载。按孔颖达《正义》：“昔东晋之
初，梅赜上《孔氏传》，犹阙《舜典》‘自乃命以位’已上二十
八字。至齐萧鸾建武四年，姚方兴得孔氏传古文《舜
典》，乃表上之。事未施行，方兴以罪致戮。至隋开皇初，
购求遗典，始得之。”　又云：“开皇二年，购募遗典，乃得
其篇焉。”

### 炀帝大业 年午日苏威献尚书为寿

按《隋书炀帝本纪》，不载。按《苏威传》，“炀帝嗣位，五月
五日，百僚上馈，多以珍玩。威献《尚书》一部，微以讽帝。”
按王棨《端午献尚书为寿赋》节乃端午经，惟《尚书》当
炀帝穷奢之际，见苏公为寿之初。五日嘉辰，欲有裨
于圣德；百篇奥义，敢将献于皇居。